MINT ปลดล็อก! โรงแรมในยุโรปฟื้น
นักวิเคราะห์มองเป็นบวกต่อธุรกิจของ MINT ว่าจะมีการฟื้นตัวมากขึ้นอย่างมีนัยสำคัญ โดยเฉพาะโรงแรมฝากฝั่งยุโรปมีการฟื้นตัวอย่างต่อเนื่องใน Q4/64
นักวิเคราะห์มองธุรกิจของ MINT ว่าจะมีการฟื้นตัวมากขึ้นอย่างมีนัยสำคัญ โดยเฉพาะโรงแรมฝากฝั่งยุโรปมีการฟื้นตัวอย่างต่อเนื่องใน Q4/64
20 พ.ย. 2564

คุณค่าบริษัท                
นักวิเคราะห์มีมุมมองเป็นบวกต่อธุรกิจของ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ว่าจะมีการฟื้นตัวมากขึ้นอย่างมีนัยสำคัญ โดยเฉพาะโรงแรมฝากฝั่งยุโรปมีการฟื้นตัวอย่างต่อเนื่องในไตรมาส 4 ปี 2564
สำหรับอัปเดตข้อมูล Occ.Rate ในเดือน ต.ค. 2564 ที่ยุโรปยังเติบโตได้ดีต่อเนื่องอยู่ที่ 60% จากช่วงไตรมาส 3 ปี 2564 อยู่ที่ 49% และคาดว่าจะเพิ่มขึ้นได้อีกในเดือน พ.ย. 2564 เพราะยังมี pent-up demand อยู่ แม้ว่าจะมีผู้ติดเชื้อเพิ่มขึ้น แต่ผู้บริหารไม่ได้กังวล เพราะอัตราการฉีดวัคซีนอยู่ในระดับสูงถึง 76% และยังมีนักเดินทางเพื่อธุรกิจเดินทางอยู่ และคาดว่าจะหนุนไปยังไตรมาส 1 ปี 2565 ได้ แม้ว่าจะเป็นช่วงโลว์ซีซั่น
ส่วนประเทศไทย Occ. Rate ในเดือน ต.ค. 2564 ยังทรงตัวจากไตรมาสก่อนหน้า แต่คาดว่าจะฟื้นตัวได้ดีในช่วง เดือน ธ.ค. 2564 หลังจากมีการเปิดประเทศทำให้มีนักท่องเที่ยวต่างชาติเข้ามา และคาดจะฟื้นตัวได้ดีในไตรมาส 1 ปี 2565 จากช่วงไฮซีซั่น
ขณะที่ธุรกิจอาหารจากสาขาเดิม (SSSG) ในเดือน ต.ค. 2564 กลับมาทรงตัวจากงวดเดียวกันของปีก่อนได้ จากไตรมาส 3 ปี 2564 ที่ลดลง 7.2% โดยฟื้นตัวจากไทยเป็นหลักหลังจากคลายล็อกดาวน์ ส่วนจีนและออสเตรเลียยังลดลงจากการล็อกดาวน์ในบางพื้นที่
นอกจากนี้บริษัทยังมีแผนที่จะทำ Asset rotation โดยการ sale &amp; lease back แต่ปัจจุบันอยู่ระหว่างการเจรจา โดยปี 2564 ขายไปได้แล้ว 1 หมื่นล้านบาท ช่วยเพิ่ม cash flow ให้บริษัท ขณะที่มีเงินสดในมือสูงถึง 2.3 หมื่นล้านบาท และวงเงินกู้อีก 3.3 หมื่นล้านบาท
อย่างไรก็ดี ทาง บล.เคทีบีเอสที ยังคงประมาณการผลการดำเนินงานปกติในปี 2564 ที่ขาดทุน 1.2 หมื่นล้านบาท ฟื้นตัวดีขึ้นจากปี 2563 ที่ขาดทุน 1.9 หมื่นล้านบาท ขณะที่คาดว่าผลการดำเนินงานปกติในไตรมาส 4 ปี 2564 จะยังคงขาดทุน แต่ฟื้นตัวได้ดีขึ้นต่อเนื่องเมื่อเทียบทั้งจากงวดเดียวกันของปีก่อน และจากไตรมาสก่อน เพราะการเข้าสู่ไฮซีซั่นที่ไทยจากการเปิดประเทศตั้งแต่ 1 พ.ย. 2564
พร้อมกับยุโรปมีการให้นักท่องเที่ยวต่างชาติเข้าไปเที่ยวได้แล้ว รวมถึงธุรกิจอาหารฟื้นตัวได้ดีหลังจากมีการผ่อนคลายล็อกดาวน์และเปิดเมืองมากขึ้น และคาดจะพลิกกลับมามีกำไรสุทธิได้ในปี 2565 ที่ระดับ 2.1 พันล้านบาท จากธุรกิจโรงแรมที่คาดว่าจะฟื้นตัวได้เร็วที่สุดในกลุ่มท่องเที่ยวจากยุโรปที่ฟื้นตัวได้เร็วกว่าไทย
โดยมีการให้ราคาเป้าหมายปี 2565 ที่ 40.00 บาท แนะนำ “ซื้อ”
….
ผู้ถือหุ้นรายใหญ่
รายชื่อกรรมการ
 